制高點

係地形上一點，比周圍高而有利戰術。例如山頂、大廈天台，總之要高過敵人。

由高打低嘅好處有：士兵郁得快啲，無咁快攰，掟嘢亦都掟得遠；指揮員企得高睇得遠、視野闊，方便戰術調動。

好斜嘅、多石嘅地型，例如山簏，可以阻擋坦克同裝甲運兵車，或者以前啲騎兵同戰象。例如喺阿富汗--蘇聯戰爭裏面，啲阿富汗鬥爭者遊擊隊佔據阿富汗山區，就唔怕蘇聯軍啲機動師。蘇聯軍侷住要倚靠啲直升機支援，但直升機會成為美國畀嘅FIM-92 刺針地對空飛彈嘅目標。高地勢同地對空飛彈保護啲鬥爭者，任佢哋打游擊而唔怕覆沒。

1423年 Battle of Horic道，Taborite 士兵搶佔高地，逼Utraquist 騎兵落馬同佢哋打，亦減弱佢哋啲火炮。Taborite 兵最後一衝落山殲滅埋Utraquists 餘部。

但係高地唔一定好。中國嘅三國時代，街亭一戰，蜀漢軍佔山頂，被魏軍喺山下面包圍，斷水斷糧、供應同埋救兵，最後大敗，而北伐亦係咁先。

山地戰

陸戰
打仗
地理